# Úradný vestník C 400A/4. o

| | ISSN 1977-1037 |
| --- | --- |
| Úradný vestník
  Európskej únie | C 400A |
| | |
| Slovenské vydanie | Informácie a oznámenia | Ročník 644. októbra 2021 |

ISSN 1977-1037

Úradný vestník

Európskej únie

C 400A

Slovenské vydanie

Informácie a oznámenia

Ročník 644. októbra 2021

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Dvor audítorov |
| 2021/C 400 A/01 | Výzva na vyjadrenie záujmu — Finanční audítori — Program pre mladých odborníkov — Dočasní zamestnanci (platová trieda AD 6) | 1 |

Obsah

Strana

V   Oznamy

ADMINISTRATÍVNE POSTUPY

Dvor audítorov

2021/C 400 A/01

Výzva na vyjadrenie záujmu — Finanční audítori — Program pre mladých odborníkov — Dočasní zamestnanci (platová trieda AD 6)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Dvor audítorov

| 4.10.2021 | SK | Úradný vestník Európskej únie | CA 400/1 |
| --- | --- | --- | --- |

4.10.2021

SK

Úradný vestník Európskej únie

CA 400/1

---

VÝZVA NA VYJADRENIE ZÁUJMU

Finanční audítori — Program pre mladých odborníkov

Dočasní zamestnanci (platová trieda AD 6)

(2021/C 400 A/01)

KTO SME

Európsky dvor audítorov (EDA) je externý audítor Európskej únie. EDA bol zriadený v roku 1975 a je jednou zo siedmich inštitúcií EÚ. Sídlime v Luxemburgu a zamestnávame približne 900 audítorských, podporných a administratívnych zamestnancov zo všetkých členských štátov EÚ.

EDA pracuje ako orgán s kolégiom 27 členov, jedným z každého členského štátu EÚ. Naši audítori kontrolujú, či EÚ vedie dobré účtovníctvo a správne uplatňuje finančné pravidlá a či jej politiky a programy dosahujú plánované ciele a zabezpečujú optimálnu hodnotu za vynaložené peniaze.

Svojou prácou prispievame k zlepšovaniu finančného riadenia EÚ a presadzujeme povinnosť zodpovedať sa a transparentnosť. Varujeme pred rizikami, poskytujeme uistenie, poukazujeme na nedostatky a úspechy a ponúkame usmernenia pre tvorcov politík a zákonodarcov EÚ. Svoje zistenia a odporúčania predkladáme Európskemu parlamentu, Rade EÚ, národným vládam a parlamentom a tiež širokej verejnosti.

EDA pozostáva z desiatich audítorských a administratívnych riaditeľstiev, ktoré fungujú s flexibilnými tímami zameranými na konkrétne úlohy. Audítorské riaditeľstvá sa zaoberajú rôznymi oblasťami politiky, do ktorých sú zamestnanci prideľovaní podľa priorít stanovených v pracovnom programe. Zásadnou zložkou našej audítorskej činnosti, ku ktorej patria tiež cesty do krajín EÚ a ďalších krajín po celom svete, je riadenie znalostí a rozvoj príslušnej odbornosti. EDA ponúka stimulujúce vzdelávacie prostredie, ktoré poskytuje príležitosti na odborný rozvoj.

ČO PONÚKAME

EDA chce podporiť zamestnanosť mladých ľudí a prilákať talentovaných čerstvých absolventov vysokých škôl. Otvára preto Program pre mladých odborníkov, v rámci ktorého ponúka pre audítorov zmluvy na dobu určitú. Účastníkom tohto programu sa naskytne jedinečná možnosť profesijného rozvoja a získajú cenné pracovné skúsenosti a podrobnú predstavu o financiách EÚ a úlohe EDA.

Rozhodli sme sa vyhotoviť rezervný zoznam audítorov a audítoriek, ktorým sa budú môcť ponúknuť zmluvy pre dočasných zamestnancov inštitúcie v závislosti od dostupných pracovných miest a operačných potrieb.

Audítori a audítorky budú prijatí/prijaté na základe článku 2b Podmienok zamestnávania ostatných zamestnancov EÚ (PZOS) (1) na štvorročné obdobie, ktoré je možné raz predĺžiť o ďalšie dva roky. Prvá zmluva bude podliehať skúšobnej dobe v trvaní deviatich mesiacov.

Novoprijatí audítori a novoprijaté audítorky sa zúčastnia na integračnom programe, ktorý bude pozostávať z úvodného obdobia zahŕňajúceho vhodnú odbornú prípravu a začlenenie do audítorských tímov.

Základný mesačný plat v platovej triede AD 6 (stupeň 1) je v súčasnosti 5 563,58 EUR.

Základná mzda, ktorá podlieha dani EÚ a je oslobodená od dane členského štátu, môže byť v súlade s PZOZ a v závislosti od osobnej situácie a zloženia domácnosti zvýšená o určité príspevky.

Ustanovenia, ktorými sa riadi výpočet týchto príspevkov, sa nachádzajú v Podmienkach zamestnávania ostatných zamestnancov.

Inštitúcie EÚ majú svoj vlastný dôchodkový systém a systém zdravotnej starostlivosti, ktorý je založený na príspevkoch odpočítavaných pri zdroji z platov zamestnancov.

Zamestnanci majú možnosť zadarmo zapísať svoje deti do Európskej školy.

KOHO HĽADÁME

1.   Právne požiadavky

Uchádzači a uchádzačky musia podľa článku 12 ods. 2 PZOZ k dátumu zaslania prihlášky spĺňať tieto podmienky:

| — | byť štátnym príslušníkom/štátnou príslušníčkou jedného z členských štátov EÚ, |
| --- | --- |

—

byť štátnym príslušníkom/štátnou príslušníčkou jedného z členských štátov EÚ,

| — | požívať svoje občianske práva, |
| --- | --- |

—

požívať svoje občianske práva,

| — | mať splnené všetky povinnosti stanovené v zákonoch o vojenskej službe, |
| --- | --- |

—

mať splnené všetky povinnosti stanovené v zákonoch o vojenskej službe,

| — | spĺňať charakterové požiadavky pre výkon príslušných povinností. |
| --- | --- |

—

spĺňať charakterové požiadavky pre výkon príslušných povinností.

2.   Kvalifikačné predpoklady

V súlade s článkom 10 ods. 1 PZOZ:

| i. | úroveň vzdelania, ktoré zodpovedá aspoň trojročnému dokončenému vysokoškolskému štúdiu, osvedčená diplomom, ktorý získali najviac šesť rokov pred konečným termínom na podanie žiadostí v rámci tejto výzvy, |
| --- | --- |

i.

úroveň vzdelania, ktoré zodpovedá aspoň trojročnému dokončenému vysokoškolskému štúdiu, osvedčená diplomom, ktorý získali najviac šesť rokov pred konečným termínom na podanie žiadostí v rámci tejto výzvy,

| ii. | alebo ak je to odôvodnené služobným záujmom, odborná príprava rovnocennej úrovne absolvovaná najviac šesť rokov pred konečným termínom na podanie žiadosti v rámci tejto výzvy. |
| --- | --- |

ii.

alebo ak je to odôvodnené služobným záujmom, odborná príprava rovnocennej úrovne absolvovaná najviac šesť rokov pred konečným termínom na podanie žiadosti v rámci tejto výzvy.

Okrem toho uchádzači a uchádzačky musia mať tiež:

| — | magisterský titul v oblasti auditu, účtovníctva, štatistiky, matematiky, riadenia podniku, financií alebo ekonomiky, alebo |
| --- | --- |

—

magisterský titul v oblasti auditu, účtovníctva, štatistiky, matematiky, riadenia podniku, financií alebo ekonomiky, alebo

| — | odbornú kvalifikáciu v oblasti auditu alebo účtovníctva (ACCA, CIA atď.) |
| --- | --- |

—

odbornú kvalifikáciu v oblasti auditu alebo účtovníctva (ACCA, CIA atď.)

Upozorňujeme, že do úvahy sa vezmú len diplomy a odborná kvalifikácia, ktoré boli získané alebo uznané v členských (alebo bývalých členských) štátoch EÚ alebo ktoré boli uznané formou osvedčenia o rovnocennosti vydaného orgánmi v týchto členských štátoch.

3.   Odborná prax

Vyžadujú sa najmenej dva (2) roky odbornej praxe v oblasti auditu.

4.   Znalosť jazykov

| — | Vynikajúca znalosť (na úrovni materinského jazyka alebo najmenej C2 v porozumení, hovorení a písomnom prejave) jedného úradného jazyka EÚ. |
| --- | --- |

—

Vynikajúca znalosť (na úrovni materinského jazyka alebo najmenej C2 v porozumení, hovorení a písomnom prejave) jedného úradného jazyka EÚ.

| — | Keďže angličtina a francúzština sú oficiálnymi pracovnými jazykmi Dvora audítorov, požaduje sa výborná znalosť jedného z týchto jazykov (najmenej na úrovni C1 v porozumení, hovorení a písomnom prejave). Ak je materinským jazykom uchádzača alebo uchádzačky angličtina alebo francúzština, vyžaduje sa dobrá znalosť druhého pracovného jazyka EDA (najmenej na úrovni C1 v porozumení, hovorení a písomnom prejave). |
| --- | --- |

—

Keďže angličtina a francúzština sú oficiálnymi pracovnými jazykmi Dvora audítorov, požaduje sa výborná znalosť jedného z týchto jazykov (najmenej na úrovni C1 v porozumení, hovorení a písomnom prejave). Ak je materinským jazykom uchádzača alebo uchádzačky angličtina alebo francúzština, vyžaduje sa dobrá znalosť druhého pracovného jazyka EDA (najmenej na úrovni C1 v porozumení, hovorení a písomnom prejave).

Znalosť ďalších jazykov sa považuje za výhodu.

Ak chcete posúdiť svoju úroveň znalosti cudzích jazykov, kliknite na tento odkaz:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Schopnosti

| — | schopnosť zhromažďovať, spájať a analyzovať informácie |
| --- | --- |

—

schopnosť zhromažďovať, spájať a analyzovať informácie

| — | dobré komunikačné schopnosti |
| --- | --- |

—

dobré komunikačné schopnosti

| — | flexibilita pracovať v organizácii založenej na vykonávaní úloh a v medzinárodnom prostredí |
| --- | --- |

—

flexibilita pracovať v organizácii založenej na vykonávaní úloh a v medzinárodnom prostredí

| — | schopnosť pracovať samostatne i v tíme, vrátane cestovania v súvislosti s audítorskými misiami |
| --- | --- |

—

schopnosť pracovať samostatne i v tíme, vrátane cestovania v súvislosti s audítorskými misiami

| — | odolnosť a vysoká motivácia |
| --- | --- |

—

odolnosť a vysoká motivácia

POSTUP

Žiadosti preskúma výberová komisia, ustanovená orgánom oprávneným uzatvárať pracovné zmluvy (ďalej len „OOUPZ“).

Výberová komisia zostaví zoznam uchádzačov a uchádzačiek, ktorí/ktoré spĺňajú uvedené kritériá 1 a 4.

Zoznam bude platný do 31. decembra 2023 a jeho platnosť môže byť predĺžená.

Audítorské riaditeľstvá podľa svojich potrieb pozvú vybraných uchádzačov a uchádzačky zo zoznamu na pohovor. Môže sa od nich tiež vyžadovať zloženie ďalších osobitných testov na posúdenie ich schopností a spôsobilostí. Povaha, obsah a časový rozvrh týchto testov budú všetkým uchádzačom a uchádzačkám oznámené vo vhodnom čase.

Tieto pohovory a testy vykoná výberová komisia.

Po pohovoroch a testoch výberová komisia navrhne orgánu oprávnenému uzatvárať pracovné zmluvy zoznam uchádzačov a uchádzačiek, ktorí/ktoré spĺňajú požiadavky súvisiace s povinnosťami, ktoré majú vykonávať (uvedené kritériá 3 až 5). Na základe služobných potrieb a dostupnosti pracovných miest potom OOUPZ môže jednému alebo viacerým vybraným uchádzačom a uchádzačkám zo zoznamu urobiť ponuku pracovného miesta.

Zaradenie uchádzačov a uchádzačiek na zoznam predložený orgánu oprávnenému uzatvárať pracovné zmluvy v žiadnom prípade neznamená nárok na prijatie.

PRIHLÁŠKY

Termín na podanie prihlášok je 29. októbra 2021 o 12.00 hod. (na poludnie) SEČ.

Prihlášky musia byť napísané v angličtine alebo vo francúzštine a zaslané výhradne prostredníctvom online formulára uvedeného v dolnej časti tejto výzvy na vyjadrenie záujmu (EN alebo FR), ktorý je k dispozícii na stránke EDA venovanej pracovným príležitostiam („Voľné pracovné miesta“):

https://www.eca.europa.eu/sk/Pages/JobOpportunities.aspx

K prihláške musia byť priložené tieto dokumenty:

| — | motivačný list (maximálne 1 strana), |
| --- | --- |

—

motivačný list (maximálne 1 strana),

| — | aktuálny životopis (maximálne 3 strany) vo formáte „Europass“ (pozri http://europa.eu/europass). |
| --- | --- |

—

aktuálny životopis (maximálne 3 strany) vo formáte „Europass“ (pozri http://europa.eu/europass).

Upozorňujeme, že pri vyhodnocovaní prihlášok sa budú zohľadňovať len informácie uvedené v životopise a motivačnom liste.

Informácie uvedené v prihláške sa budú považovať za pravdivé a správne a pre uchádzačov a uchádzačky budú teda záväzné.

Ak bude potrebné, musia uchádzači a uchádzačky na požiadanie predložiť písomný doklad o svojej kvalifikácii, odbornej praxi a úlohách, ktoré v súčasnosti plnia.

Aby bola Vaša žiadosť predložená načas, dôrazne odporúčame, aby ste svoju prihlášku neodkladali na posledné hodiny pred vypršaním lehoty. Skúsenosti ukazujú, že systém sa môže s blížiacim termínom na podanie prihlášok preťažiť.

Žiadosti, ktoré nebudú presne spĺňať tieto pokyny, budú zamietnuté.

POLITIKA PRIJÍMANIA ZAMESTNANCOV

Dvor audítorov v súlade so svojou politikou rovnosti príležitostí a článkom 1 písm. d) služobného poriadku víta rozmanitosť a presadzuje rovnaké príležitosti. Dvor audítorov akceptuje prihlášky bez diskriminácie na akomkoľvek základe a prijíma opatrenia na zabezpečenie vyrovnaného zastúpenia mužov a žien podľa článku 23 Charty základných práv Európskej únie. Dvor audítorov realizuje tiež opatrenia na zosúladenie pracovného a rodinného života.

Ak sú na účasť v tomto výberovom konaní potrebné nejaké osobitné opatrenia (z dôvodu konkrétneho zdravotného postihnutia alebo znevýhodnenia), zašlite nám, prosím, včas e-mail na adresu ECA-Recrutement@eca.europa.eu.

OCHRANA ÚDAJOV

EDA sa zaväzuje zabezpečiť, aby osobné údaje uchádzačov boli spracované v súlade s nariadením Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov a ktorým sa zrušuje nariadenie (ES) č. 45/2001 a rozhodnutie č. 1247/2002/ES (2).

Viac informácií sa nachádza v osobitnom vyhlásení o ochrane osobných údajov týkajúcom sa voľných pracovných miest, ktoré je dostupné na tejto adrese:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_SK.PDF

Zoznam s menami uchádzačov a uchádzačiek, ktorí/ktoré spĺňajú kritériá stanovené v tejto výzve na vyjadrenie záujmu, bude uverejnený na webovom sídle EDA (na intranete a internete). Tento zoznam zostane na našom webovom sídle do uplynutia jeho platnosti. Upozorňujeme, že máte právo požiadať, aby Vaše meno nebolo na zozname uvedené. Môžete o to požiadať zaslaním e-mailu na adresu ECA-Selection@eca.europa.eu.

ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI

Ak sa v ktoromkoľvek štádiu výberového konania domnievate, že rozhodnutie má na Vás negatívny účinok, môžete použiť tieto prostriedky:

I.   Požiadať výberovú komisiu o prehodnotenie jej rozhodnutia

Môžete predložiť písomnú odôvodnenú žiadosť o prehodnotenie rozhodnutia komisie pre výber. Túto žiadosť je potrebné zaslať do desiatich dní od dátumu oznámenia o prijatí rozhodnutia na adresu ECA-Recours@eca.europa.eu.

II.   Sťažnosti

Podľa článku 90 ods. 2 služobného poriadku môžete do troch mesiacov od oznámenia rozhodnutia podať písomnú sťažnosť voči rozhodnutiu Dvora audítorov zamietnuť Vašu žiadosť na túto adresu:

| Generálny tajomník |
| --- |
| Európsky dvor audítorov |
| 12, rue Alcide De Gasperi |
| L-1615 Luxemburg |
| LUXEMBURSKO |

Generálny tajomník

Európsky dvor audítorov

12, rue Alcide De Gasperi

L-1615 Luxemburg

LUXEMBURSKO

III.   Súdne odvolania

Podľa článku 91 služobného poriadku sa môžete odvolať voči rozhodnutiu o zamietnutí Vašej sťažnosti, ak sa domnievate, že má na Vás negatívny účinok, na Súdnom dvore Európskej únie. Odvolanie je potrebné podať prostredníctvom právnika do troch mesiacov odo dňa oznámenia rozhodnutia o zamietnutí sťažnosti.

IV.   Sťažnosti Európskemu ombudsmanovi

Ak sa domnievate, že Vaša žiadosť bola predmetom nesprávnych úradných postupov zo strany Dvora audítorov, môžete po tom, ako sa najskôr obrátite na Dvor audítorov s cieľom urovnať spor, podať sťažnosť Európskemu ombudsmanovi. Túto sťažnosť musíte predložiť písomne do dvoch rokov od zistenia príslušných skutočností. Formulár elektronickej sťažnosti je prístupný na webovom sídle Európskeho ombudsmana. Sťažnosti Európskemu ombudsmanovi nemajú za následok pozastavenie uvedených lehôt na podanie odvolania.

---

(1)  https://eur-lex.europa.eu/legal-content/EN/TXT/PDF/?uri=CELEX:01962R0031 – 20200101&from=EN

(2)  Ú. v. EÚ L 295, 21.11.2018, s. 39.

---